1986 m. liepos 15 d. Pirmoji Komisijos direktyva, nustatanti cheminei analizei skirtų Bendrijos valgomųjų kazeinų ir kazeinatų ėminių ėmimo metodus



Oficialusis leidinys L 243 , 28/08/1986 p. 0029 - 0033

specialusis leidimas suomių kalba: skyrius 13 tomas 15 p. 0256

specialusis leidimas švedų kalba: skyrius 13 tomas 15 p. 0256

CS.ES skyrius 13 tomas 008 p. 215 - 219

ET.ES skyrius 13 tomas 008 p. 215 - 219

HU.ES skyrius 13 tomas 008 p. 215 - 219

LT.ES skyrius 13 tomas 008 p. 215 - 219

LV.ES skyrius 13 tomas 008 p. 215 - 219

MT.ES skyrius 13 tomas 008 p. 215 - 219

PL.ES skyrius 13 tomas 008 p. 215 - 219

SK.ES skyrius 13 tomas 008 p. 215 - 219

SL.ES skyrius 13 tomas 008 p. 215 - 219



Pirmoji Komisijos direktyva 1986 m. liepos 15 d. nustatanti cheminei analizei skirtų Bendrijos valgomųjų kazeinų ir kazeinatų ėminių ėmimo metodus (86/424/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. liepos 25 d. Tarybos direktyvą 83/417/EEB dėl valstybių narių įstatymų, susijusių su kai kuriais žmonėms vartoti skirtais laktoproteinais (kazeinais ir kazeinatais), suderinimo [1], ypač į jos 9 straipsnį, kadangi pagal Direktyvos 83/417/EEB 9 straipsnį reikalaujama, kad kazeinų ir kazeinatų ėminiai būtų imami taikant Bendrijos procedūras; kadangi pageidautina priimti cheminei analizei skirtų ėminių ėmimo metodų, kurie jau yra ištirti, pradinį rinkinį; kadangi šioje direktyvoje numatytos priemonės atitinka Maisto produktų nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Ėminių ėmimo reikalavimai, nurodyti Direktyvos 83/417/EEB 9 straipsnio b dalyje, yra apibrėžti šios direktyvos priede. 2 straipsnis Valstybės narės patvirtina priemones, kurios, įsigaliojusios iki 1988 m. sausio 15 d. [2], įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta visoms valstybėms narėms. Priimta Briuselyje, 1986 m. liepos 15 d. Komisijos vardu Cockfield Pirmininko pavaduotojas [1] OL L 237, 1983 8 26, p. 25. [2] Data atitinka 18 mėnesių nuo šios direktyvos priėmimo dienos. -------------------------------------------------- PRIEDAS TAM TIKRŲ VALGOMŲJŲ KAZEINŲ IR ŽMONĖMS VARTOTI SKIRTŲ KAZEINATŲ ĖMINIŲ, SKIRTŲ CHEMINEI ANALIZEI VYKDANT KONTROLĘ, ĖMIMO METODAI I. BENDROSIOS NUOSTATOS 1. Administracinės instrukcijos 1.1. Personalas Ėminius ima kvalifikuotas asmuo, įgaliotas tai daryti pagal valstybėse narėse galiojančias taisykles. 1.2. Ėminių plombavimas ir ženklinimas Kiekvienas oficialiam naudojimui skirtas ėminys plombuojamas ėmimo vietoje ir identifikuojamas pagal valstybių narių taisykles. 1.3. Kartotiniai ėminiai Tuo pat metu analizei turi būti paruošti bent du lygiaverčiai reprezentatyvūs ėminiai. Kol nuostatos bus apibrėžtos Bendrijos lygiu, ėminių ėmimo metodika ir jų skaičius priklauso nuo atitinkamų kiekvienos valstybės narės nacionalinių teisės aktų. Paimti ėminiai kuo greičiau išsiunčiami į laboratoriją. 1.4. Protokolas Kartu su ėminiais pateikiamas protokolas, parengtas pagal valstybių narių teisės aktus. 2. Ėminių ėmimo įranga 2.1. Specifikacijos Visa ėminių ėmimo įranga gaminama iš tinkamos ir pakankamai atsparios medžiagos, kad nesukeltų ėminio pokyčio, kuris galėtų turėti įtakos vėliau daromo tyrimo rezultatui, ir nedarytų pokyčių ėminiams juos imant. Rekomenduojama naudoti nerūdijantį plieną. Visi paviršiai yra lygūs ir be įtrūkimų, visi kampai yra užapvalinti. Ėminių ėmimo įranga atitinka reikalavimus, nustatytus kiekvienam imamam produktui. 3. Ėminių talpyklos 3.1. Specifikacijos Ėminių talpyklų ir uždarymo įtaisų konstrukcija ir medžiagos turi tinkamai apsaugoti ėminį ir nesukelti jo pokyčių, kurie galėtų turėti įtakos vėlesniam tyrimui arba analizei. Tinkamos medžiagos – stiklas, kai kurie metalai ir plastikai. Būtų geriau, jei talpyklos būtų matinės. Jei naudojamos skaidrios arba peršviečiamos talpyklos, jos su ėminiais turi būti laikomos tamsoje. Talpyklos ir uždarymo įtaisai turi būti švarūs ir sausi. Talpyklos forma ir talpa turi atitikti reikalavimus, nustatytus imamam produktui. Galima naudoti vienkartines plastikines talpyklas, talpyklas iš plastiko, sluoksniuotų medžiagų, įskaitant aliuminio foliją, arba gerai uždaromus pritaikytus plastikinius maišelius. Talpyklos, išskyrus plastikinius maišus, gerai uždaromos tinkamu kamščiu arba užsriegtu metaliniu arba plastikiniu dangčiu, kuris, jei būtina, sandarumui užtikrinti turėtų tarpiklį. Visi naudojami kamščiai ir tarpikliai turi būti netirpūs, nesugeriantys ir atsparūs tepalams, nedaryti įtakos ėminio kvapui, skoniui, savybėms arba sudėčiai. Kamščiai gaminami iš nesugeriančių bekvapių medžiagų arba yra jomis padengiami. 4. Ėminių ėmimo metodika Ėminių talpykla turi būti uždaryta iš karto, kai įdedamas ėminys. 5. Ėminių laikymas Rekomenduojama, kad įvairių kazeinų ir kazeinatų ėminių laikymo temperatūra būtų ne didesnė kaip 25 °C. 6. Ėminių vežimas Ėminiai kuo greičiau (geriausia per 24 h nuo ėminio paėmimo) pristatomi į laboratoriją, atsakingą už bandymus. Vežant imamasi atsargumo priemonių ėminiui apsaugoti nuo pašalinių kvapų, tiesioginių saulės spindulių ir didesnės kaip 25 °C temperatūros. II. METODAS – VALGOMŲJŲ KAZEINŲ IR KAZEINATŲ ĖMINIŲ ĖMIMAS 1. Taikymo sritis Šis metodas aprašo ėminių ėmimą cheminei analizei: - valgomųjų rūgščių kazeinų, - valgomųjų šliužo fermento kazeinų, - valgomųjų kazeinatų. 2. Įranga Žr. bendrųjų nuostatų 2 skirsnį. 2.1. Grąžtai Grąžtai turi būti pakankamo ilgio, kad būtų galima pasiekti produkto talpyklos dugną. Tinka grąžtai, atitinkantys šios direktyvos III dalyje pateiktą aprašymą. 2.2. Šaukštas, mentelė ar semtuvas Platus. 2.3. Ėminių talpyklos Žr. bendrųjų nuostatų 3 skirsnį. 3. Metodika 3.1. Bendrosios pastabos Imant ėminį analizei ir prieš jo ėmimą reikia stengtis, kad į talpykloje esantį produktą susigertų kuo mažiau atmosferos drėgmės. Paėmus ėminį, produkto talpykla vėl gerai uždaroma. 3.2. Darbo eiga 3.2.1. Ėminio ėmimas Imamas ne mažesnis kaip 200 g ėminys. Švarus ir sausas grąžtas turi praeiti per produktą, jei reikia palenkiant talpyklą ar padedant ją ant šono. Išpjova turi būti nukreipta žemyn ir grąžtas turi skverbtis vienodu greičiu. Kai grąžtas pasiekia talpyklos dugną, jį reikia pasukti 180°, ištraukti iš produkto ir turinį išpilti į ėminio talpyklą. Reikia turėti vieną arba daugiau grąžtų, kad būtų paimtas ne mažesnis kaip 200 g ėminys. Paėmus visą ėminį talpykla iš karto uždaroma. Ėminys imamas iš tos pačios partijos. 3.2.2. Ėminių ėmimas iš mažų pakuočių, skirtų produktams parduoti mažmeniniu būdu Ėminiu gali būti nepaliesta ir neatidaryta pakuotė. Jei įmanoma, imama viena ar daugiau tos pačios partijos pakuočių, kurios sudarytų ne mažesnį kaip 200 g ėminį. Jei neįmanoma, reprezentatyviam ėminiui sudaryti naudojamas kitas metodas. 3.2.3. Ėminio konservavimas, laikymas ir vežimas Bendrųjų nuostatų 5 ir 6 skirsniai. III. BIRIŲ KAZEINŲ IR KAZEINATŲ ĖMINIŲ GRĄŽTAI 1. Grąžtų tipai A tipas : ilgasis (žr. 1 pav.); B tipas : trumpasis (žr. 1 pav.). 2. Medžiagos Ašmenys ir kotas gaminami iš poliruoto metalo, geriau iš nerūdijančio plieno. Ilgojo grąžto kotas turėtų būti pagamintas iš nerūdijančio plieno. Atjungiamas trumpojo grąžto kotas yra gaminamas iš medžio ar plastiko, su ašmenimis jungiamas kaištinio tipo jungtimi. 3. Konstrukcija 3.1. Forma, medžiaga ir paviršiaus apdaila turi užtikrinti lengvą grąžto valymą. 3.2. Kyšantis A tipo grąžto ašmenų kraštas yra pakankamai aštrus, kad galėtų būti naudojamas kaip grandyklė. 3.3. Ašmenų smaigalys yra pakankamai aštrus, kad būtų lengviau imti ėminius. 4. Pagrindiniai matmenys Grąžtai atitinka matmenis (leistina 10 % paklaida), pateiktus šioje lentelėje: (mm) | | A tipas ilgasis | B tipas trumpasis | Ašmenų ilgis | 800 | 400 | Ašmenų metalo storis | 1–2 | 1–2 | Ašmenų vidinis skersmuo prie smaigalio | 18 | 32 | Ašmenų vidinis skersmuo prie koto arba stiebo | 22 | 28 | Išpjovos plotis prie smaigalio | 4 | 20 | Išpjovos plotis prie koto arba stiebo | 14 | 14 | 5. Pastabos dėl grąžto naudojimo 5.1. Jei milteliai nėra labai birūs, grąžtus galima įstatyti vertikaliai. A tipo grąžtai yra visiškai užpildomi juos pasukant ir tuomet gali būti vertikaliai ištraukti. B tipo grąžtai visiškai užsipildo jau skverbdamiesi gilyn ir turi būti ištraukti juos palenkus, kad ėminys nebyrėtų iš apačios. 5.2. Jei milteliai birūs, talpyklos palenkiamos, grąžtai įstatomi beveik horizontaliai išpjova žemyn ir ištraukiami išpjovą nukreipus aukštyn. +++++ TIFF +++++ GRĄŽTAI, TINKAMI KAZEINŲ IR KAZEINATŲ ĖMINIAMS IMTI --------------------------------------------------